section_heading: Radnja
paragraph_text: Tony prvog dana uglavnom samo karta i čeka svoju ekipu. Dolazi Phil Leotardo i zatraži privatni razgovor s Tonyjem. Phil obajveštava Tonyja da Johnny želi srediti likvidaciju Rustyja Millia, bojeći se kako bi, dok je on u zatvoru, Rusty mogao pronaći drugu "lutku" koji bi mogao kontrolirati i izazvati novi obračun za premoć, kao što je to učinio s Little Carmineom; Tony odbije zahtjev. Prije Tonyjeva dolaska kući, Carmela silazi niz prilaz kako bi pokupila Star-Ledger. Nakon što u rubrici posvećenoj New Jerseyju ugleda naslov o pritvaranju Juniora Soprana, baci taj dio novina u smeće.